Kabupatén Tulang Bawang diadegkeun tanggal 20 Maret 1997, mangrupa salah sahji kabupatén Propinsi Lampung, Indonésia nu miboga puseur dayeuh nyaéta Kota Menggala.

Dina wanci harita Kabupatén Tulang Bawang mangrupa wilayah panggedéna nyaéta 22% ti wilayah Propinsi Lampung, Indonésia.

Profil Singget 
Kulantaran sadar yén gedéna tantangan dina upaya percepatan pangwangunan Kabupatén Tulang Bawang, dina taun 2008 pamaréntah jeung masarakat sapuk pikeun ngamekarkeun jadi 3 wilayah daérah otonom nu anyar didasaran ku Undang Undang Nomor : 49 Tahun 2008 ngeunaan dibentukna daérah otonomi Kabupatén Mesuji jeung Undang Undang Nomor : 50 Tahun 2008 ngeunaan dibentukna daérah otonom Kabupatén Tulang Bawang Barat.

Sanggeus wilayah ieu dimekarkeun, wanci kiwari Kabupatéen Tulang Bawang nu miboga lega ± 4.385,84 Km persegi nu kasebar di 15 wilayah pamaréntahan kacamatan, 4 kalurahan jeung 148 kampung. Sanajan wilayah ieu geus dimekarkeun, Kabupatén Tulang Bawang miboga ragam poténsi sumber daya jeung karagaman budaya nu poténsial pikeun dimekarkeun deui supaya bisa ngamajukeun kasajahteraan masarakat.

Kabupatén Tulang Bawang jarakna 120 Km ti  puseur dayeuh Propinsi Lampung, Bandar Lampung. Sedengkan ti Jakarta ku transportasi udara ± 45 menit ti Bandara Soekarno Hatta ka Bandara Raden Intan II (Branti) dituluykeun ku 2 jam jalan darat ka kota Menggala Kabupatén Tulang Bawang. Pikeun nu maké transportasi darat jarakna ti Jakarta ka Menggala bisa ± 8 jam ngaléwatan Palabuan Laut Merak Bakauheni.

Géografis 

 Kabupaten Tulang Bawang dengan puseur dayeuh Menggala, miboga jarak kurang leuwih 120 km ti puseur dayeuh propinsi
 Batas-batas wilayah Kabupatén nyaéta ieu di handap:
 Beulah Kalér : Kabupatén Mesuji
 Beulah Kidul: Kabupatén Lampung Tengah
 Beulah Wétan: Laut Jawa
 Beulah Kulon: Kabupatén Tulang Bawang Kulon

Topografi 
Sarcara topografi daérah Tulang Bawang dibagi ku 4 bagéan:

 Daérah daratan, ieu magrupakeun daérah panglegana nu dimangpaatkeun pikeun tatanén. 
 Daérah ranca, aya di sapanjang Basisir Wétan nu miboga tingkat kaluhuran 0-1 m, nu mangrupa daérah ranca pasang surut.
 Daérah River Basin, miboga dua River Basin nu utama nyaéta River Basin Tulang Bawang, jeung  River Basin walungan-walungan leutik lianna.
 Daérah Alluvial, nu ngawengku basisir beulah wétan nu mangrupa bagéan hilir (down steem ti walungan-walungan gedé nya'eta Tulang Bawang, sarta Mesuji) dimangpaatkeun pikeun palabuan.

Iklim 
Hujan Daérah Kabupatén Tulang Bawang miboga iklim tropis, kalawan usum hujan jeung usum halodo silih ganti. suhu rata-rata 31° C. Curah hujan rata-rata 2.000 – 2.500 mm/taun.

Angin Iklim Tropis Humod jeung angin laut lembab nu nebak ti Samudera Indonésia jeung Laut Jawa, ti arah Kulon jeung Kulon Laut lumangsung dina bulan Novémber - Maret. Salila bulan Juli - Agustus, angin nebak ti wétan jeung Tenggara. Gancangna angin rata-rata 5,83 km/jam.

Taneuh sacara gurat badag Taneuh di Tulang Bawang dibagi 6, antarana Aluvial, Regosol, Andosol, Podsolik, Coklat, Latosol, jeung Padsolik Merah Kuning (PMK).

Cai Salian sumber cai taneuh, sumber cai lianna nyaéta sumber cai mangrupa walungan jeung laut.   

Mineral Jinis mineral poténsial jeung stratégis di Tulang Bawang nyaéta:

Pasir Kuarsa, aya disakitar Menggala jeung Gedung Meneng.
Minyak Bumi, aya di lapisan Palémbang nu kakumpul salaku lanjutan ti endapan Minyak Bumi di daérah Palémbang; puseurna di sabudeureun Menggala.
Batu Bara, dépositna aya di lapisan sédimén formasi éndosit, nyaéta bagéan Hulu Way Tulang Bawang.

Rujukan 

Kabupatén di Indonésia
Propinsi di Indonésia